сглобено, размерите му са приблизително 3 m на ширина, между 2 и 6 m на дължина и 2,3 m на височина, а стените му са с дебелина приблизително 40 mm.
 Състои се от кубична рамка от алуминий, съединена с поредица от метални ъгли и плочи, които са разположени отстрани и отгоре на конструкцията.
 Всяка плоча се състои от акустичен слой от огнеупорна печатна полиестерна тъкан от едната страна и ламинирана плоскост от дървесни частици от другата страна. Вътрешността на плочата е запълнена с минерална вата (с плътност 100 kg/m3).
 Таванът е направен от полиестерни платна и носещи алуминиеви греди. Изделието има също така врата, прозорци, светодиодна осветителна уредба и вентилационна система.
 Изделието е проектирано като специално съоръжение, което да се монтира в съществуваща завършена сграда, защото не осигурява защита от метеорологичните условия. Предлага се за употреба в служебни помещения с отворена планировка, като затворено място за поверителни разговори или като зона за тишина.
 Вж. изображението (*1).
 7610 90 90
 Класирането се определя от общи правила 1, 2, буква а), 3, буква б) и 6 за тълкуване на Комбинираната номенклатура и от описанието на кодове по КН 7610 , 7610 90 и 7610 90 90 .
 Изключва се класирането в позиция 9406 , защото изделието не е самостоятелна комплектувана или некомплектувана „сглобяема конструкция“, защото не може да се смята нито за жилище или работилница, нито за друга подобна конструкция (вж. забележка 4 към глава 94 и Обяснителните бележки към Хармонизираната система в частта им за позиция 9406 ). То не е годно за употреба на открито, защото се смята, че не е устойчиво на неблагоприятни метеорологични условия. Изделието е специално съоръжение, което да се монтира в съществуваща завършена сграда.
 Изделието е съставен продукт, при който основната характеристика произтича от конструктивния елемент (алуминиева рамка). Поради това изделието трябва да се класира според материала, от който е изработен този елемент.
 Следователно изделието трябва да бъде класирано в код по КН 7610 90 90 като „друго изделие от алуминий“.
 (*1) Изображението е само за информация.
 